smcproject/ml-wiki-sentences huggingface dataset:
പോർച്ചുഗീസുകാർ ഇന്ത്യയിലെ തലസ്ഥാനമായി കണക്കാക്കിയിരുന്ന ഗോവയിൽ പേർട്ടുഗീസ് ഭരണകാലത്ത് ഒട്ടേറെ പള്ളികളും മറ്റും നിർമിച്ചിരുന്നെങ്കിലും ഇവയിൽ ഭൂരിഭാഗവും കാലക്രമത്തിൽ ഇല്ലാതായി.
ശേഷിക്കുന്നവയാണ് പൈതൃക സ്മാരകങ്ങളായി സംരക്ഷിക്കപ്പെടുന്നത്.
യൂറോപ്യൻ വാസ്തുശിൽപകലയുടെയും പെയിന്റിങ്ങുകളുടെയും മാതൃകകളാണ് ഗോവയിലെ പള്ളികളും കോൺവെന്റുകളിലും കാണാവുന്നത്.
1986 ൽ ഇവ ലോകപൈതൃക പട്ടികയുടെ ഭാഗമായി.
ഗോവയിലെ മുഖ്യമന്ത്രിമാരുടെ പട്ടിക
തെക്കേ ഇന്ത്യയിലെ തീരദേശ സംസ്ഥാനമായ ഗോവയുടെ സർക്കാർത്തലവനാണ് ഗോവ മുഖ്യമന്ത്രി .
ഗോവ നിയമസഭാ തെരഞ്ഞെടുപ്പിൽ ഏറ്റവും കൂടുതൽ സീറ്റ് കിട്ടുന്ന കക്ഷിയുടെ/മുന്നണിയുടെ നിയമസഭാകക്ഷിനേതാവിനെയാണ് മന്ത്രിസഭയുണ്ടാക്കാൻ സംസ്ഥാന ഗവർണ്ണർ ക്ഷണിക്കുന്നത്.
1961-ൽ ഇന്ത്യ ഗോവയെ കീഴടക്കിയതിനുശേഷം , മുൻകാല പോർച്ചുഗീസ് കോളനി പ്രദേശങ്ങളെല്ലാം ഗോവ, ദാമൻ ദിയു കേന്ദ്രഭരണപ്രദേശത്തിന്റെ ഭാഗമായി.
1987-ൽ ഗോവ പൂർണ്ണ സംസ്ഥാനപദവി നേടുകയും ദാമൻ ദിയു മറ്റൊരു കേന്ദ്രഭരണപ്രദേശമാവുകയും ചെയ്തു.
1963-നു ശേഷം, ഗോവ, ദാമൻ ദിയു കേന്ദ്രഭരണത്തിന്റെയും ഗോവ സംസ്ഥാനത്തിന്റെയും മുഖ്യമന്ത്രിമാരായി 11 പേർ അധികാരത്തിലെത്തി.
മഹാരാഷ്ട്രവാദി ഗോമാന്തക് പാർട്ടിയുടെ ദയാനന്ദ് ബന്ദോക്കർ ആദ്യമുഖ്യമന്ത്രിയും ശേഷം, അദ്ദേഹത്തിന്റെ മകളായ ശശികല കകോദ്കരും മുഖ്യമന്ത്രിയായി (ഗോവയിലെ ഒരെയൊരു വനിതാമുഖ്യമന്ത്രിയുമാണ് ).
നാലു കാലഘട്ടങ്ങളിലായി, 15 വർഷം പദവിയിലിരുന്ന ഇന്ത്യൻ നാഷണൽ കോൺഗ്രസിന്റെ പ്രതാപ്‌സിങ് റാണെ ആണ് ഏറ്റവും കൂടുതൽ കാലം മുഖ്യമന്ത്രിയായത്.
ഇദ്ദേഹത്തിന്റെ ഭരണകാലത്താണ് ഗോവയ്ക്ക് സംസ്ഥാന പദവി ലഭിച്ചത്.
2019 മാർച്ച് 17-ൽ അന്തരിച്ച മനോഹർ പരീഖർ -നു ശേഷം ഇപ്പോഴത്തെ മുഖ്യമന്ത്രി പ്രമോദ് സാവന്ത് ആണ്.
The state government he heads may be a complex coalition of several parties and independents; these are not listed here.
1 2 3 4 5 When President's rule is in force in a state, its council of ministers stands dissolved.
The office of chief minister thus lies vacant.
At times, the legislative assembly also stands dissolved.
↑ On 27 February 2002 the assembly was dissolved, and Parrikar governed as caretaker chief minister until 3 June.
അവലംബം ↑ Durga Das Basu.
1 2 Chief Ministers of Goa .
Department of Information and Publicity, Government of Goa .
Retrieved on 20 March 2014.
↑ Amberish K. Diwanji.
" A dummy's guide to President's rule ".
15 March 2005.
↑ " Statistical Report on General Election, 1967, to the Legislative Assembly of Goa, Daman and Diu Archived 2017-10-25 at the Wayback Machine . ".
Election Commission of India .
↑ " Statistical Report on General Election, 1972, to the Legislative Assembly of Goa, Daman and Diu Archived 2017-10-25 at the Wayback Machine . ".
Election Commission of India.
↑ " Statistical Report on General Election, 1977, to the Legislative Assembly of Goa, Daman and Diu Archived 2017-10-25 at the Wayback Machine . ".
↑ " Statistical Report on General Election, 1980, to the Legislative Assembly of Goa, Daman and Diu Archived 2017-10-25 at the Wayback Machine . ".
1 2 " Statistical Report on General Election, 1984, to the Legislative Assembly of Goa, Daman and Diu Archived 2017-10-25 at the Wayback Machine . ".
↑ " Statistical Report on General Election, 1989, to the Legislative Assembly of Goa Archived 2017-10-25 at the Wayback Machine . ".
↑ " Statistical Report on General Election, 1994, to the Legislative Assembly of Goa Archived 2017-10-25 at the Wayback Machine . ".
↑ " Statistical Report on General Election, 1999, to the Legislative Assembly of Goa Archived 2017-10-25 at the Wayback Machine . ".
↑ " Goa assembly dissolved, Parrikar to continue as caretaker CM ".
27 February 2002.
↑ " Parrikar sworn in Archived 2002-08-07 at the Wayback Machine . ".
4 June 2002.
↑ " Statistical Report on General Election, 2002, to the Legislative Assembly of Goa Archived 2017-10-25 at the Wayback Machine . ".
↑ Anil Sastry.
" Rane sworn in CM Archived 2005-02-07 at the Wayback Machine . ".
3 February 2005.
↑ " President's rule in Goa Archived 2014-03-20 at the Wayback Machine . ".
5 March 2005.
↑ " Decentralisation my aim, says Rane Archived 2014-03-20 at the Wayback Machine . ".
8 June 2005.
↑ " Statistical Report on General Election, 2007, to the Legislative Assembly of Goa Archived 2017-10-25 at the Wayback Machine . ".
↑ " Kamat sworn in Goa Chief Minister " The Hindu .
9 June 2007 .
↑ " Statistical Report on General Election, 2012, to the Legislative Assembly of Goa Archived 2017-10-25 at the Wayback Machine . ".
↑ Prakash Kamat.
" Parrikar promises to wipe out corruption ".
9 March 2012.
↑ Nistula Hebbar, Prakash Kamat.
" Parrikar takes oath in Goa as SC declines Cong. plea ".
14 March 2017.
↑ Murari Shetye.
" Goa speaker Pramod Sawant succeeds Parrikar as CM " The Times of India .
19 March 2019.
പുറത്തേയ്ക്കുള്ള കണ്ണികൾ States of India Since 1947 page, useful info on Goa since 1961, including listings of the lone military governor, lieutenant governors, governors, and chief ministers
ഗോവ ഗജ ഇംഗ്ലീഷ് വിലാസം https://ml.wikipedia.org/wiki/Goa_Gajah Entrance to the 'Elephant Cave' Bathing temple Bathing temple figures Entrance to the Elephant Cave 'Goa Gajah'
ഗോവ ഗജഹ് അഥവാ എലിഫന്റ് കേവ് ഇന്തോനേഷ്യയിലെ ഉബുദ് അരികിലുള്ള ബാലി ദ്വീപിലാണ് സ്ഥിതി ചെയ്യുന്നത്.
ഒൻപതാം നൂറ്റാണ്ടിൽ പണിതീർത്ത ഒരു വിശുദ്ധമന്ദിരമാണ് ഇത്.
ഈ സൈറ്റ് യുനെസ്കോ വേൾഡ് ഹെറിറ്റേജ് താത്‌ക്കാലികമായ പട്ടികയിൽ ഉൾപ്പെടുത്തി.
1995 ഒക്ടോബർ 19, സാംസ്കാരിക വിഭാഗത്തിലും ഉൾപ്പെടുത്തി.
ഗുഹയുടെ കൃത്യമായ ഉറവിടം വ്യക്തമല്ലെങ്കിലും ആത്മീയ ധ്യാനത്തിനുള്ള സ്ഥലമായിരുന്നു ഇത്.
ഇതിഹാസത്തിലെ ഭീമാകാരനായ കീബോ ഇവയുടെ വിരലിലെ നഖംകൊണ്ടാണ് അത് സൃഷ്ടിക്കപ്പെട്ടതെന്നാണ് ഒരു നാടോടിക്കഥ.
ബാഹ്യ ലിങ്കുകൾ അവലംബം Goa Gajah എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Elephant Cave - UNESCO World Heritage Centre Accessed 2009-03-06.
ഗോവ മെഡിക്കൽ കോളേജ് ഇംഗ്ലീഷ് വിലാസം https://ml.wikipedia.org/wiki/Goa_Medical_College
ഇന്ത്യയിലെ ഗോവയിലെ ഒരു സർക്കാർ മെഡിക്കൽ കോളേജും ആശുപത്രിയുമാണ് ഗോവ മെഡിക്കൽ കോളേജ് (ജിഎംസി).
ഏഷ്യയിലെ ഏറ്റവും പഴയ മെഡിക്കൽ കോളേജുകളിൽ ഒന്നാണിത്.
ചരിത്രം GMC building in Goa.
പതിനാറാം നൂറ്റാണ്ടിന്റെ അവസാന ദശകങ്ങൾ മുതൽ ഗോവയെ 1st കൗണ്ട് ഓഫ് അൽവോർ വൈസ്രോയ് ഫ്രാൻസിസ്കോ ഡി ടാവോറയുടെ പ്രയോഗശൈലിയിൽ "പോർച്ചുഗീസുകാരുടെ ശ്മശാനം" എന്നറിയപ്പെട്ടു.
ജനസംഖ്യയുടെ സാന്ദ്രത കണക്കിലെടുത്ത് പഴയ ഗോവയുടെ അനാരോഗ്യം പ്രകടമായിരുന്നു.
ശുചിത്വക്കുറവും വൈദ്യ പരിചരണവും ഇല്ലാത്തതായിരുന്നു അത്.
അതുവരെ പോർച്ചുഗീസ് ഇന്ത്യയിൽ ഡോക്ടർമാർ അപൂർവമായിരുന്നു.
1691-ൽ ഗോവയിലെ മെഡിക്കൽ വിദ്യാഭ്യാസത്തിന്റെ ഗതി ആരംഭിച്ചു.
പതിനെട്ടാം നൂറ്റാണ്ടിൽ വൈസ് കിങ് ഓഫ് ഇന്ത്യ റോഡ്രിഗോ ഡാ കോസ്റ്റയുടെ അഭ്യർത്ഥനയിൽ നിന്ന്  "ചീഫ് ഫിസിസ്റ്റ്" (ഒരു പ്രദേശത്തിന്റെ പൊതുജനാരോഗ്യ മേധാവിയായി നിയമിതരായ ഡോക്ടർമാർക്ക് നൽകിയ പേര്) മനോയൽ റോയിസ് ഡി സൂസ ഒരു "മെഡിസിൻ ക്ലാസ്" ആരംഭിച്ചു.
കോയിംബ്രയിൽ ബിരുദം നേടിയ പ്രധാന ഭൗതികശാസ്ത്രജ്ഞനായ അന്റോണിയോ ഹോസെ ഡി മിറാൻഡ ഇ അൽമേഡയുടെ താല്പര്യപ്രകാരം 1801-ൽ പോർച്ചുഗീസ് രാജാവ്‌ "മെഡിസിൻ ആന്റ് സർജറി ക്ലാസ്" സ്ഥാപിക്കാൻ തീരുമാനിച്ചു.
ഡോക്ടർ ഗോവയിൽ നിന്ന് പോയ 1815 വരെ ഈ കോഴ്‌സ് പ്രവർത്തിച്ചു.
എന്നിരുന്നാലും, 1842 നവംബർ 5 ന് മാത്രമാണ് "മെഡിക്കൽ-സർജിക്കൽ സ്കൂൾ ഓഫ് ഗോവ" യുടെ കൃത്യമായ തുടക്കം ലഭിച്ചത്.
1851 ഡിസംബർ 11 ന് ശേഷം ഈ സ്ഥാപനം പ്രവർത്തനക്ഷമമായി.
ഒരു മന്ത്രിതല റിപ്പോർട്ടിലൂടെയും അനുബന്ധ ഉത്തരവിലൂടെയും കൊളോണിയൽ സർക്കാർ ഗോവയിൽ മാത്രം അവശേഷിക്കുന്ന ചില മെഡിക്കൽ സ്കൂളുകളെ പൂർണ്ണമായി നശിപ്പിച്ചു.
ഈ കാലയളവിൽ 1,327 ഡോക്ടർമാരെയും 469 ഫാർമസിസ്റ്റുകളെയും ഇത് സൃഷ്ടിച്ചു.
അവലംബം പുറംകണ്ണികൾ Goa Medical College എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
College Information in FAIMER Database Archived 2013-07-04 at Archive.is College Information in AVICENNA Directories College Information in World Directory of Medical Schools
ഗോവണി ഇംഗ്ലീഷ് വിലാസം https://ml.wikipedia.org/wiki/Ladder ഗോവണി
വ്യത്യസ്ത ഉയങ്ങളിലുള്ള നിലകളിലേക്കുള്ള സഞ്ചാരം സാദ്ധ്യമാക്കുന്നതിന് ഉപയോഗിക്കുന്ന ഒന്നാണ് ഗോവണി .
കെട്ടിടങ്ങളിൽ ഒരു നിലയിൽ നിന്ന് മറ്റൊരു നിലയിലേക്ക് കയറാനും ഇറങ്ങാനും ഉപയോഗിക്കുന്ന ഗോവണികൾ (stair case) മുതൽ എടുത്ത് മാറ്റാവുന്ന ഗോവണികൾ (Ladder) വരെ നിലവിലുണ്ട്.
വലിയ തരം മുള ഉപയോഗിച്ചുണ്ടാക്കുന്ന ഏണികൾ പ്രകൃത്യാലുള്ളവയാണ്.
കോവണി, കോണി, ഏണി അങ്ങനെ പലവിധപേരുകൾ നിലവിലുണ്ട്.
ഗോവണിയിൽ കാണുന്ന പടിയെ സൂചിപ്പിക്കുന്നതാണ് ഗോവണിപ്പടി.
നീളമുള്ള രണ്ട് ലംബമായ താങ്ങുകളിൽ തിരശ്ചീനമായ പടികളുറപ്പിച്ച് നിർമ്മിക്കുന്ന ഗോവണി മുതൽ നീളമുള്ള ഒരു ലംബമായ ഒരു താങ്ങിൽ തന്നെ ചവിട്ടി കയറുന്നതിന് സഹായകമായ മുട്ടുകളും മറ്റും ഉള്ളതിനേയും ഗോവണി എന്ന് പറയുന്നു.
ചാരിവെക്കുന്നതും തൂക്കിയിടുന്നതും തുടങ്ങി പലതരത്തിലുള്ള ഗോവണികൾ വിപണിയിൽ ലഭ്യമാണ്‌.
തെങ്ങുകയറ്റക്കാർ തെങ്ങ് കയറാനുള്ള സഹായിയായി ഏണിയെ ഉപയോഗിക്കുന്നത് ഒരു വലിയ മുളയുടെ കമ്പുകൾ ചവിട്ടി കയറാൻ പാകത്തിൽ വെട്ടികളഞ്ഞാണ്.
മുസ്ലിം ലീഗ് എന്ന രാഷ്ട്രീയപാർട്ടിയുടെ തിരഞ്ഞെടുപ്പ് ചിഹ്നവുമാണ്‌ കോണി.
ചിത്രശാല കോൺക്രീറ്റ് ഗോവണി ഗോവണി ഗോവണി ഗോവണി
ഗോവയിലെ ജില്ലകളുടെ പട്ടിക ഗോവയുടെ ജില്ലകളുടെ ഭൂപടം.1.
വടക്കൻ ഗോവ 2.
തെക്കൻ ഗോവ
ഇന്ത്യൻ സംസ്ഥാനമായ ഗോവയെ രണ്ട് ജില്ലകളായി തിരിച്ചിരിക്കുന്നു: വടക്കൻ ഗോവ, ദക്ഷിണ ഗോവ .
ഭരണപരമായ ഘടന
വടക്കൻ ഗോവയെ മൂന്ന് ഉപവിഭാഗങ്ങളായി തിരിച്ചിരിക്കുന്നു - പനാജി, മപുസ, ബിച്ചോലിം;
കൂടാതെ അഞ്ച് താലൂക്കുകളും -  തിസ്വാദി (പനജി), ബർദേസ് ( മപുസ ), പെർനെം, ബിച്ചോലിം, സത്താരി ( വാൽപോയ് ).
തെക്കൻ ഗോവയെ അഞ്ച് ഉപവിഭാഗങ്ങളായി തിരിച്ചിരിക്കുന്നു - പോണ്ട , മോർമുഗാവോ ( വാസ്‌കോഡ ഗാമ ), മാർഗാവോ, ക്വിപെം, ധർബന്ദോര;
ഏഴ് താലൂക്കുകളും -  പോണ്ട , മോർമുഗാവോ, സാൽസെറ്റ്( മർഗോവോ ), ക്വിപെം, കാനക്കോണ ( ചൗഡി ), സാങ്ഗേം, ധർബന്ദോര.
( 2015 ജനുവരിയിൽ പോണ്ട താലൂക്ക് വടക്കൻ ഗോവയിൽ നിന്ന് തെക്കൻ ഗോവയിലേക്ക് മാറ്റി).
ജില്ലകൾ കോഡ് ജില്ല ആസ്ഥാനം ജനസംഖ്യ (2011) ഏരിയ (കിമീ²) സാന്ദ്രത (/km²) ഔദ്യോഗിക വെബ്സൈറ്റ് NG വടക്കൻ ഗോവ (उत्तर गोवा) പനാജി (पणजी) 817,761 1,736 471 https://northgoa.gov.in/ SG ദക്ഷിണ ഗോവ (दक्षिण गोवा) മഡ്ഗാവ് (मडगांव) 639,962 1,966 326 https://southgoa.nic.in/ റഫറൻസുകൾ
ഗോവ ക്രിക്കറ്റ് ടീം ഇംഗ്ലീഷ് വിലാസം https://ml.wikipedia.org/wiki/Goa_cricket_team ഇംഗ്ലീഷ് വിലാസം https://ml.wikipedia.org/wiki/Goa_cricket_team
ഇന്ത്യൻ ആഭ്യന്തര ക്രിക്കറ്റിൽ ഗോവ സംസ്ഥാനത്തെ പ്രതിനിധീകരിക്കുന്ന ടീമാണ് ഗോവ ക്രിക്കറ്റ് ടീം .
രഞ്ജി ട്രോഫിയിൽ പ്ലേറ്റ് ഗ്രൂപ്പിൽ ഉൾപ്പെടുന്ന ഈ ടീം ഒരു ശക്തമായ ടീമായി പൊതുവേ കണക്കാക്കപ്പെടുന്നില്ല.
ഇപ്പോഴത്തെ ടീം സ്വപ്നിൽ അസ്നോദ്ക്കർ (c) ശ്രീധരൻ ശ്രീരാം അനികേത് ദേശായി മധു കാമത്ത് രീഗാൻ പിന്റോ സൗരഭ് ഭണ്ഡേക്കർ റോബിൻ ഡിസൂസ ഷദബ് ജഗാതി സഗുൺ കാമത്ത് രാഹുൽ കെനി അനുപ് കൊളാംബ്കർ അജയ് രാത്ര (vc)(wk) അമിത് യാദവ് ഷേർബഹാദൂർ യാദവ് ഷേമാൽ വൈങങ്കർ പുറത്തേക്കുള്ള കണ്ണികൾ ക്രിക്കിൻഫോ ആഭ്യന്തര ക്രിക്കറ്റ് ചരിത്രം അന്തർ സംസ്ഥാന ട്വന്റി20 ടൂർണമെന്റ് 2006/2007 ശരാശരികൾ
ഗോവ നിയമസഭയിലെ നിയോജകമണ്ഡലങ്ങളുടെ പട്ടിക
ഗോവയിലെ നിയമസഭയിൽ ആകെ 40 നിയോജകമണ്ഡലങ്ങളുണ്ട്.
അതിൽ 1 നിയോജകമണ്ഡലം പട്ടികജാതി സ്ഥാനാർത്ഥികൾക്കായി സംവരണം ചെയ്തിരിക്കുന്നു.
നിയോജകമണ്ഡലങ്ങളുടെ പട്ടിക ക്രമ നമ്പർ.
പേര് സംവരണം ( എസ്‌സി / എസ്ടി / സംവരണമില്ല) 1 മാണ്ട്രെം സംവരണമില്ല 2 പെർനെം എസ്.സി. 3 ബിചോലിം സംവരണമില്ല 4 ടിവിം സംവരണമില്ല 5 മപുസ സംവരണമില്ല 6 സിയോലിം സംവരണമില്ല 7 സാലിഗാവോ സംവരണമില്ല 8 കലാൻ‌ഗ്യൂട്ട് സംവരണമില്ല 9 പോർ‌വോറിം സംവരണമില്ല 10 അൽഡോണ സംവരണമില്ല 11 പനാജി സംവരണമില്ല 12 താലിഗാവോ സംവരണമില്ല 13 സാന്താക്രൂസ് സംവരണമില്ല 14 സെന്റ് ആൻഡ്രെ സംവരണമില്ല 15 കുംബർജുവ സംവരണമില്ല 16 മയെം സംവരണമില്ല 17 സാൻക്വെലിം സംവരണമില്ല 18 പോറിയെം സംവരണമില്ല 19 വാൽപോയി സംവരണമില്ല 20 പ്രിയോൾ സംവരണമില്ല 21 പോണ്ട സംവരണമില്ല 22 സിറോഡ സംവരണമില്ല 23 മാർക്കൈം സംവരണമില്ല 24 മർമുഗാവോ സംവരണമില്ല 25 വാസ്കോ ഡ ഗാമ സംവരണമില്ല 26 ഡബോലിം സംവരണമില്ല 27 കോർട്ടാലിം സംവരണമില്ല 28 നുവേം സംവരണമില്ല 29 കർട്ടോറിം സംവരണമില്ല 30 ഫാറ്റോർഡ സംവരണമില്ല 31 മാർഗാവോ സംവരണമില്ല 32 ബെനൗലിം സംവരണമില്ല 33 നവേലിം സംവരണമില്ല 34 കൻകോലിം സംവരണമില്ല 35 വേലിം സംവരണമില്ല 36 ക്യൂപെം സംവരണമില്ല 37 കർചോറം സംവരണമില്ല 38 സാൻ‌വർ‌ഡെം സംവരണമില്ല 39 സാൻഗുവെം സംവരണമില്ല 40 കനക്കോണ സംവരണമില്ല അവലംബങ്ങൾ
ഗോവയിലെ മതദ്രോഹവിചാരണകൾ ഇംഗ്ലീഷ് വിലാസം https://ml.wikipedia.org/wiki/Goa_Inquisition
പോർച്ചുഗീസ് മതദ്രോഹവിചാരണകളുടെ ഭാഗമായി പോർച്ചുഗീസ് ഇന്ത്യയിലെയും ഏഷ്യയിലെ മറ്റു പോർച്ചുഗീസ് സാമ്രാജ്യങ്ങളിലെയും മതദ്രോഹവിചാരണകൾ നടത്തിയിരുന്നത് ഗോവയിലാണ്.
ഇവയെ ആകെക്കൂടി ഗോവയിലെ മതദ്രോഹവിചാരണകൾ(Goa Inquisition) എന്ന്  വിളിക്കുന്നു.
1560 -ൽ തുടക്കമിട്ട ഈ പരിപാടി, 1774 മുതൽ 1778 വരെ മുടങ്ങിയതൊഴിച്ചാൽ, 1812 -ൽ നിരോധിക്കുന്നതുവരെ തുടർന്നു.
ഇതേപ്പറ്റി ലഭ്യമായ രേഖകൾ പരിശോധിച്ച എച്.പി.സലോമോനും യഹൂദപണ്ഡിതനായ ഇസ്‌ഹാക് എസ്. ഡി. സാസ്സൂണും പറയുന്നത് 1561 മുതൽ 1774 വരെ 16,202 ആൾക്കാരെ മതദ്രോഹകാര്യങ്ങൾക്കായി വിചാരണ ചെയ്തു എന്നാണ്.
ഇതിൽ 57 പേരെ വധശിക്ഷയ്ക്കു വിധിച്ച് കൊല്ലുകയും 64 പേരുടെ കോലം കെട്ടി കത്തിക്കുകയുമാണ് ചെയ്തത്.
മറ്റു പലർക്കും കുറഞ്ഞശിക്ഷകളാണ് നൽകിയത്, എന്നാൽ വിചാരണ നടത്തപ്പെട്ട മറ്റു പലരുടെയും വിധിയെപ്പറ്റി യാതൊരു അറിവുമില്ല.
പുതുതായി ക്രിസ്ത്യാനിയായ ശേഷം മതം ഉപേക്ഷിച്ച ജൂതന്മാരെയും മുസ്ലീമുകളെയും അവരുടെ പിന്മുറക്കാരെയും അവരുടെ മുൻഗാമികൾ ശീലിച്ചുവന്ന മതം രഹസ്യമായി പിന്തുടരുന്നുണ്ടെന്ന് സംശയം തോന്നിയവരെയും വിചാരണ ചെയ്യുന്നതിനാണ് ഈ പരിപാടി ആരംഭിച്ചത്.
ഇതിൽ ഇന്ത്യക്കാരിൽ ഹിന്ദുമതത്തിൽ നിന്നും ഇസ്ലാം മതത്തിൽ നിന്നും ക്രിസ്തീയമതത്തിലേക്ക് മതപരിവർത്തനം ചെയ്യപ്പെട്ടശേഷം സ്വമതത്തിലേക്ക് മടങ്ങിയെന്ന് സംശയം തോന്നിയവരെയും ഗോവയിൽ വിചാരണ ചെയ്യുകയുണ്ടായി.
കൂടാതെ ഹിന്ദുമതാചാരങ്ങളും ഇസ്ലാം മതാചാരങ്ങളും പിന്തുടരരുതെന്ന് ഏർപ്പെടുത്തിയ വിലക്ക് മറികടന്നവരെയും പോർച്ചുഗീസുകാർ അന്യമതസ്ഥരെ ക്രിസ്തീയമതത്തിലേക്ക് പരിവർത്തനം ചെയ്യുന്നതിന് എതിരുനിന്നവരെയും മതദ്രോഹവിചാരണ ചെയ്യുകയുണ്ടായി.
ക്രിസ്തീയവിശ്വാസം നിലനിർത്തുക എന്ന ഉദ്ദേശത്തോടെയാണ് മതദ്രോഹവിചാരണകൾ ആരംഭിച്ചതെങ്കിലും അത് ഇന്ത്യയിലെ ക്രിസ്ത്യാനികൾക്കും ഹിന്ദുക്കൾക്കും യൂറോപ്പിൽ നിന്നും വന്ന പുതുതായി മതം മാറ്റപ്പെട്ട ക്രിസ്ത്യാനികൾക്കും ജൂതന്മാർക്കും എതിരെ ഉപയോഗിക്കുകയും അവരെ സാമൂഹ്യമായി നിയന്ത്രിക്കാനും അവരുടെ സ്വത്തുകണ്ടുകെട്ടാനും വിചാരണാധികാരികളെ സമ്പന്നരാക്കാനുമെല്ലാം ഉപയോഗിക്കപ്പെട്ടു.
ഗോവയിലെ മതദ്രോഹവിചാരണകളെപ്പറ്റിയുള്ള മിക്ക രേഖകളും 1812 -ൽ മതദ്രോഹവിചാരണകൾ നിരോധിച്ചതോടെ നശിപ്പിക്കപ്പെട്ടതിനാൽ എത്രത്തോളം ആൾക്കാർ ഈ പീഡനങ്ങൾക്ക് ഇരയായെന്നും എന്തെല്ലാം ശിക്ഷാവിധികളാണ് അവർക്കെതിരെ നടപ്പാക്കിയതെന്നും കൃത്യമായി അറിവില്ല.
പശ്ചാത്തലം പോർചുഗീസിലെ മതദ്രോഹവിചാരണകൾ
പ്രധാനലേഖനം പോർചുഗീസിലെ മതദ്രോഹവിചാരണകൾ
ഐബീരിയൻ രാജ്യങ്ങളായ കാസിലെയും അരഗോണിലെയും ഫെർഡിനാന്റും ഇസബെല്ലയും 1469 -ൽ വിവാഹിതരായപ്പോൾ ഉണ്ടായ ഐക്യ സ്പെയിൻ എന്ന ക്രൈസ്തവസാമ്രാജ്യത്തിൽ നിന്നും പോർച്ചുഗലിലും മതദ്രോഹവിചാരണ വേണമെന്ന സമ്മർദ്ദത്തെ ആദ്യമാദ്യം പോർച്ചുഗൽ പ്രതിരോധിച്ചിരുന്നു.
1492 -ഓടെ സ്പെയിൻ മൂറുകളെയും ജൂതന്മാരെയും പുറത്താക്കുകയോ, നിർബന്ധിച്ച് മതംമാറ്റുകയോ കൊന്നുതീർക്കുകയോ ചെയ്തിരുന്നു.
1497 -ൽ പോർച്ചുഗൽ രാജാവായ മാനുവൽ സ്പാനിഷ് ചക്രവർത്തിമാരുടെ മൂത്തപുത്രിയായ ഇസബെല്ലയെ വിവാഹം കഴിച്ചു.
(ഇസബെല്ലയുടെ മരണശേഷം അദ്ദേഹം അവളുടെ ഇളയ പെങ്ങളായ മരിയയെയും വിവാഹം കഴിച്ചു).
ഈ വിവാഹം നടക്കുന്നതിന് സ്പാനിഷ് ചക്രവർത്തിമാർ വച്ച നിബന്ധനകളിൽ ഒന്ന് മതദ്രോഹവിചാരണ പോർച്ചുഗലിൽ നടപ്പാക്കണം എന്നതായിരുന്നു.
സ്പെയിനിൽ വിചാരണ നേരിടുന്നതിൽ നിന്നും രക്ഷപ്പെട്ട് പോർച്ചുഗലിലേക്ക് നാടുവിട്ടവരടക്കം എല്ലാ ജൂതന്മാരെയും ഒന്നുകിൽ നിർബന്ധിച്ച് മതംമാറ്റുകയോ അല്ലെങ്കിൽ നാടുകടത്തുകയോ ചെയ്യണമെന്നും വ്യവസ്ഥ വച്ചു.
പോർച്ചുഗൽ സമൂഹത്തോട് നല്ലവണ്ണം ഇഴുകിച്ചേർന്ന ഡോക്ടർമാരും പ്രിന്റർമാരും ബാങ്കുകാരും വൈദഗ്ദ്ധ്യമുള്ള തൊഴിലാളികളുമെല്ലാമുള്ള ഒരു വലിയ സമ്പന്നജൂതസമൂഹം അവിടെ ഉണ്ടായിരുന്നു.
(1497 -ൽ ഹീബ്രുവിൽ പ്രിന്റ് ചെയ്ത പെന്ററ്റ്യൂക് ആണ് പോർച്ചുഗലിൽ ആദ്യമായി അച്ചടിച്ച പുസ്തകം).
ഇക്കാരണങ്ങളാൽ വിചാരണകൾക്കായി സ്പെയിനിൽനിന്നുമുണ്ടായ സമ്മർദ്ദങ്ങൾക്ക് അനുകൂലമായി പോർച്ചുഗീസ് രാജാവ് ഏതാനും വർഷങ്ങൾ കാര്യമായി പ്രതികരിച്ചില്ല.
സ്പെയിനിൽ നിന്നും സമ്മർദ്ദമേറിയപ്പോൾ പോർച്ചുഗീസ് രാജാവ് ജൂതന്മാരോട് നിർബന്ധിതമതപരിവർത്തനം ചെയ്യാൻ ആജ്ഞാപിച്ചു.
ഇത്തരം പരിവർത്തനങ്ങളെ രണ്ടു വ്യാഴവട്ടത്തേക്ക് ചോദ്യം ചെയ്യാൻ പാടില്ലെന്നും നിയമം വച്ചു.
1506 -ൽ രണ്ടു സ്പാനിഷ് ഡൊമിനിക്കന്മാരുടെ മതപ്രസംഗത്താൽ ഉണ്ടായ കലാപത്തിൽ ജൂതന്മാരിൽ നിന്നും പുതുതായി ക്രിസ്തുമതത്തിലേക്ക് മതപരിവർത്തനം ചെയ്യപ്പെട്ട നൂറുകണക്കിനു ആൾക്കാർ കൂട്ടക്കൊല ചെയ്യപ്പെടുകയുണ്ടായി.
നിരവധി ജൂതന്മാർ ഇംഗ്ലണ്ടിലേക്കും ഫ്രാൻസിലേക്കും ആംസ്റ്റർഡാമിലേക്കും നാടുവിട്ടു.
പലരും ഏഷ്യയിലേക്ക് വ്യാപാരികളായിപ്പോയി, ഇന്ത്യയിൽ താമസമുറപ്പിച്ചു.
ഒരു നൂറ്റാണ്ടിനുശേഷം, ചരിത്രകാരന്മാരുടെ കണക്കിൽ, പുതുതായി മതപരിവർത്തനം ചെയ്യപ്പെട്ട 20000ത്തോളം ജൂതന്മാർ ബാക്കിയുണ്ടായിരുന്നു, അവരിൽ മിക്കവരും പോർച്ചുഗലിന്റെ കിഴക്ക്, വടക്കുകിഴക്ക് മേഖലകളിൽ ആയിരുന്നു ഉണ്ടായിരുന്നത്.
മനുവൽ ഒന്നാമൻ രാജാവിന്റെ മരണം കഴിഞ്ഞുള്ള പത്തുവർഷക്കാലത്ത്, അതായത് 1536 വരെ, പോർച്ചുഗലിൽ മതദ്രോഹവിചാരണകൾ നടപ്പാക്കിയിരുന്നില്ല.
പുതുതായി പരിവർത്തനം ചെയ്യപ്പെട്ട ക്രിസ്ത്യാനികളിൽ ഏറെ ശ്രദ്ധേയനായിരുന്നു പ്രൊഫസ്സർ ഗാർസിയ ഡി ഓർട്ട .
അദ്ദേഹം 1534 -ൽ ഗോവയിലേക്ക് കുടിയേറി.
മരണാനന്തരം ഇദ്ദേഹത്തെ ജൂതനാണെന്നും പറഞ്ഞ് വിചാരണ നടത്തി.
മതദ്രോഹവിചാരണകൾ ഗോവയിലേക്ക് വരുന്നു
പതിനഞ്ചാം നൂറ്റാണ്ടിൽ ഇന്ത്യയിലേക്ക് കടൽമാർഗ്ഗത്തിനായി പര്യവേഷണം നടത്തിയ പോർച്ചുഗീസുകാർക്ക് ഏഷ്യയിൽ ക്രിസ്തുമതം പ്രചരിപ്പിക്കാനുള്ള അനുഗ്രഹവും രക്ഷാധികാരവും പോപ്പ് നിക്കോളാസിനാൽ ലഭിച്ചു.
എന്നു മാത്രമല്ല പുതുതായി കണ്ടെത്തുന്ന നാടുകളിലെ വ്യാപാരകുത്തകയും അവർക്ക് നൽകി.
1498 -ൽ വാസ്കോ ഡി ഗാമ ഇന്ത്യയിൽ വന്നതിനു ശേഷം വ്യാപാരം അഭിവൃദ്ധി പ്രാപിച്ചെങ്കിലും പോർച്ചുഗീസുകാർക്ക് നിർബന്ധിതമതംമാറ്റത്തിൽ താത്പര്യമുണ്ടായിരുന്നില്ല.
നാലു പതിറ്റാണ്ടുകൾക്കുശേഷം, ഏഷ്യ എല്ലാ ക്രിസ്ത്യാനികൾക്കുമായി തുറന്നുകൊടുക്കുമെന്ന് പോപ്പ് മുന്നറിയിപ്പുനൽകി.
പുതുതായി രൂപം കൊണ്ട ജെസ്യൂട്ട് മതപ്രചാരകരെ ഗോവയിലേക്ക് അയച്ചു.
ഗോവയിലെ കോളനി ഭരിക്കുന്ന പോർച്ചുഗീസുകാർ പുതുതായി ക്രിസ്താനികൾ ആകുന്നവർക്ക് പലവിധ പ്രോൽസാഹനങ്ങളും നൽകി.
പുതുതായി മതപരിവർത്തനം ചെയ്ത പലരും തന്താങ്ങളുടെ പഴയ മതം രഹസ്യമായി പിന്തുടർന്നുവന്നു.
ഇത് ക്രിസ്തീയവിശ്വാസത്തിന്റെ പാവനതക്ക് ഭീഷണിയാകുമെന്ന് പുരോഹിതർ കരുതി.
1545 -ൽ പോർച്ചുഗലിലെ ജോൺ മൂന്നാമന് എഴുതിയ കത്തിൽ ഗോവയിൽ മതദ്രോഹവിചാരണ തുടങ്ങണമെന്ന് സെന്റ് ഫ്രാൻസിസ് സേവ്യർ ആവശ്യപ്പെട്ടു.
ബീജപ്പൂരിലെ അദിൽ ഷാ ഗോവയിൽ നിർമ്മിച്ചിരുന്ന കൊട്ടാരത്തിൽ താമസിച്ചിരുന്ന പോർച്ചുഗീസ് വൈസ്രോയിയെ ചെറിയൊരു വീട്ടിലേക്ക് മാറ്റിപ്പാർപ്പിച്ച് ആദ്യത്തെ വിചാരണക്കാരായ അലെക്സിയോ ഡയസ് ഫാൽകാവോയും .
ഫ്രാൻസിസ്കോ മാർക്വേസും അവിടെ സ്ഥാനം പിടിച്ചു.
ഹിന്ദുവിശ്വാസപ്രകാരം പ്രിയപ്പെട്ടവരുടെ മരണത്തിൽ പരസ്യമായി ദുഃഖം പ്രകടിപ്പിക്കുന്നത്  തടയുകയായിരുന്നു വിചാരണക്കാരുടെ ആദ്യത്തെ നടപടികളിലൊന്ന്.
സ്പെയിനിലെ മതദ്രോഹവിചാരണകളിൽ നിന്നും രക്ഷപ്പെട്ട് ഗോവയിൽ ജീവിക്കുന്ന ജൂതന്മാരോ - അവരുടെ മുൻഗാമികളോ - പുറത്തുകാണിക്കാൻ വേണ്ടിമാത്രമാണ് ക്രിസ്തീയമതം സ്വീകരിച്ചതെന്നു മനസ്സിലാക്കിയാൽ അവരെയാണ് ആദ്യമായി വിചാരണക്കാർ ലക്ഷ്യമിട്ടത്.
ഡ ഫോൻസേകയുടെ വിവരണങ്ങളിൽ നിന്നും വിചാരണയുടെ ക്രൂരതയും പൈശാചികതയും മനസ്സിലാക്കാവുന്നതാണ്.
കുറ്റാരോപിതരെ പാർപ്പിക്കാൻ നൂറുകണക്കിന് ജയിലറകളാണ് വേണ്ടിവന്നതെന്ന് കണക്കുകൾ പറയുന്നു.
1560 മുതൻ 1774 വരെ 16,172 ആൾക്കാരെ വിചാരണ ചെയ്തു ശിക്ഷിക്കുകയോ വിടുകയോ ചെയ്തിട്ടുണ്ട്.
പല ദേശക്കാരും ഇവരിൽ ഉണ്ടെങ്കിലും മുക്കാൽ ഭാഗവും നാട്ടുകാർ തന്നെയായിരുന്നു, എതാണ്ട് പകുതി വീതം ക്രിസ്ത്യാനികളും പകുതി മറ്റുള്ളവരും.
ഗോവയുടെ അതിരുമുറിച്ചു കടന്ന്  അവിടെ കൃഷി ചെയ്തു എന്നൊക്കെയായിരുന്നു പല വിചാരണകളുടെയും കാരണങ്ങളായി കാണിച്ചത്.
71 പരസ്യ ഏറ്റുപറച്ചിലുകളും തുടർന്ന് വധിക്കലും രേഖപ്പെടുത്തിയിട്ടുണ്ട്.
ആദ്യവർഷങ്ങളിൽത്തന്നെ 4000 -നു മേലേ ആൾക്കാരെ തടവിലാക്കിയിട്ടുണ്ട്.
ആദ്യ നൂറ് വർഷങ്ങളിൽ 57 പേരെ ജീവനോടെയും 64 പേരുടെ കോലം കെട്ടിയും കത്തിച്ചിട്ടുണ്ട്, അതിൽ 105 പേർ പുരുഷന്മാരും 16 പേർ സ്ത്രീകളും ആയിരുന്നു.
മറ്റു ശിക്ഷകൾ കിട്ടിയ 4046 പേരിൽ 3034 പുരുഷന്മാരും 1012 സ്ത്രീകളും ഉണ്ടായിരുന്നു.
ക്രോണിക്കിൾസ് ഓഫ് Tiswadi ((Chronista de Tissuary (Chronicles of Tiswadi)) പ്രകാരം ഗോവയിലെ അവസാന ഏറ്റുപറച്ചിലും വധിക്കലും നടന്നത് 1773 ഫെബ്രുവരി ഏഴാം തിയതിയാണ്.
ആൾക്കാർ ക്രിസ്തുമതത്തിലേക്ക് പരിവർത്തനം ചെയ്യുന്നത് പ്രോൽസാഹിപ്പിക്കാൻ പോർച്ചുഗീസ് അധിനിവേശ സർക്കാർ ഹിന്ദുവിരുദ്ധനിയമങ്ങൾ നടപ്പിലാക്കി.
ക്രിസ്ത്യാനികൾ ഹിന്ദുക്കളെ തൊഴിലാളികളാക്കി വയ്ക്കുന്നതു വിലക്കിയതുകൂടാതെ ഹിന്ദുമതക്കാർ പരസ്യമായി പ്രാർത്ഥിക്കുന്നതു നിയമവിരുദ്ധമാക്കി.
പള്ളിയിൽ പോകുന്നതും മതപ്രസംഗങ്ങളും തങ്ങളുടെ മതകാര്യങ്ങൾ അബദ്ധമാണെന്നു വരുത്തുന്നതരത്തിലുള്ള പ്രഘോഷണങ്ങൾ കേൾക്കുന്നതും നിർബന്ധമാക്കി.
ഹിന്ദു പണ്ഡിതന്മാരും വൈദ്യന്മാരും കുതിരപ്പുറത്തും പല്ലക്കിലും തലസ്ഥാനത്തുപ്രവേശിക്കുന്നത് വൈസ്രോയി വിലക്കി.
വിലക്കു ലംഘിച്ചാൽ ആദ്യതവണ പിഴയും പിന്നീട് തടവിലാക്കുന്നതുമായിരുന്നു ശിക്ഷ.
ക്രിസ്ത്യാനിമാരായ പലക്കുചുമക്കുന്നവർ ഹിന്ദുക്കളെ പല്ലക്കിൽ കയറ്റുന്നത് നിയമവിരുദ്ധമാക്കി.
ക്രിസ്തീയ ജോലിക്കാർ ഹിന്ദുക്കൾക്കുവേണ്ടി ജോലിചെയ്യുന്നതു നിരോധിച്ചു.
അതുപോലെ ഹിന്ദുക്കൾ ക്രിസ്ത്യാനികളെ ജോലിക്കുനിർത്തുന്നതും നിയമവിരുദ്ധമാക്കി.
ക്രിസ്തുമതത്തിലേക്ക് പരിവർത്തനം ചെയ്യുന്ന ഹിന്ദുക്കൾക്ക് സുരക്ഷ ഉറപ്പുവരുത്തിയിരുന്നു.
അങ്ങനെ ക്രിസ്തുമതക്കാരല്ലാതെ ഗോവയിൽ ജീവിക്കുന്നത് പലതരം പ്രശ്നങ്ങൾക്ക് കാരണമാകുന്നതിനാൽ മതംമാറ്റത്തിന്റെ ഒരു തരംഗം തന്നെ ഗോവയിൽ ഉണ്ടായി.
ഇതിൽ നിന്നും രക്ഷപ്പെടാൻ ഗോവയിൽ നിന്നും പലരും പല മുസ്ലീം പ്രദേശങ്ങളിലേക്കുപോലും നാടുവിട്ടു.
മറ്റ് പോർച്ചുഗീസ് കോളനികളിൽ നിന്നും ഗോവയിലേക്ക് കുടിയേറിയ റോമൻ കത്തോലിക്കർ തന്നെയായ പലരും ഗോവയിൽ ജീവിച്ചതുകൊണ്ട് ഹിന്ദുആചാരങ്ങളുമായി പൊരുത്തം പ്രാപിച്ചിരുന്നു.
അതിനാൽത്തന്നെ അവർക്കും പല നാട്ടുരാജ്യങ്ങളിലേക്കും നാടുവിടേണ്ടിവന്നു, ഇങ്ങനെയുള്ള പലരും അതത് രാജ്യങ്ങളിൽ  കുതിരപ്പടയിലും തോക്ക് ഉപയോഗിക്കുന്ന കാലാൾപ്പടയിലുമൊക്കെ സേവനമനുഷ്ഠിച്ചുപോന്നു.
വിചാരണനടത്തി ശിക്ഷിച്ച മിക്കവരും വർഷങ്ങളോളം കപ്പലുകളിൽ തണ്ടുവലിക്കാനും വെടിമരുന്നുശാലകളിൽ പണിയെടുക്കാനും നിയോഗിക്കപ്പെട്ടു.
മതനിന്ദ നടത്തിയവർക്കുള്ള ശിക്ഷ മരണമായിരുന്നു.
ഹൈന്ദവപീഡനം
ഇൻഡോ-പോർച്ചുഗീസ് ചരിത്രകാരനായ ടിയോടോണിയോ ആർ ഡിസൂസയുടെ അഭിപ്രായമനുസരിച്ച് ഗുരുതരമായ മനുഷ്യാവകാശലംഘനങ്ങളാണ് ഗോവയിൽ നടന്നത്.
പോച്ചുഗലിൽ നിന്നും ഗോവയിലേക്ക് അയയ്ക്കപ്പെട്ട ഒരു ജഡ്ജിയുടെ നേതൃത്വത്തിലുള്ള ഒരു കോടതിയിലാണ് മതദ്രോഹവിചാരണകൾ നടത്തിയത്.
ലിസ്ബൺ മതദ്രോഹവിചാരണക്കോടതിയോടു മാത്രമേ അദ്ദേഹം ഉത്തരം പറയേണ്ടിയിരുന്നുള്ളൂ.
അവിടുത്തെ നിയമം അനുസരിച്ചായിരുന്നു അദ്ദേഹം ഇവിടെ ശിക്ഷകൾ വിധിച്ചിരുന്നത്.
വിചാരണ നടക്കുന്ന കൊട്ടാരത്തെ ഭയപ്പെടുത്തുന്ന വലിയ വീട് (fearful Big House) എന്നാണ് ജനങ്ങൾ വിളിച്ചിരുന്നത്.
വിചാരണകൾ വളരെ രഹസ്യസ്വഭാവത്തോടെയാണ് നടത്തിയിരുന്നത്.
ഫാ: ഡിയോഗോ ഡ ബോർബയും അവരുടെ ഉപദേശിയായ വികാർ ജനറൽ മിഗുവേൽ വാസും കൂടി ഹിന്ദുക്കളെ മതപരിവർത്തനം ചെയ്യുന്നതിന് പദ്ധതികൾ തയ്യാറാക്കിയിരുന്നു.
ഈ പദ്ധതി പ്രകാരം വൈസ്രോയി അന്റോണിയോ ഡൊ നൊറോഞ്ഞ 1566 -ൽ പോർച്ചുഗീസ് ഭരണപ്രദേശങ്ങളിലെല്ലാം നടപ്പിൽ വരുത്തേണ്ട ഒരു ഉത്തരവ് ഇറക്കി.
“ എന്റെ യജമാനനായ (പോർച്ചുഗീസ്) രാജാവിന്റെ ഉടമസ്ഥതയിലുള്ള ഒരിടത്തും ആരും ഹൈന്ദവ ക്ഷേത്രങ്ങൾ ഉണ്ടാക്കാൻ പാടില്ല. ഉണ്ടാക്കിക്കഴിഞ്ഞവ എന്റെ അനുവാദമില്ലാതെ കേടുപാടുകൾ തീർക്കാൻ പാടുള്ളതും അല്ല. ഈ ആജ്ഞ ലംഘിക്കുന്ന പക്ഷം അത്തരം അമ്പലങ്ങൾ നശിപ്പിക്കുന്നതും ശിക്ഷയായി അതിലെ വസ്തുവകകൾ കണ്ടുകെട്ടുന്നതും അവ ക്രൈസ്തവവൽക്കരണത്തിനായി ചെലവഴിക്കുകയും ചെയ്യുന്നതാണ്. ”
1567 -ൽ ബാർഡേസിൽ അമ്പലങ്ങൾ തകർക്കാനുള്ള ശ്രമം വൻ വിജയം കണ്ടു.
അത് അവസാനിക്കുമ്പോഴേക്കും 300 ഹൈന്ദവ ക്ഷേത്രങ്ങൾ തകർത്തുകഴിഞ്ഞിരുന്നു.
1567 ഡിസംബർ 4 മുതൽ ഹിന്ദു വിവാഹങ്ങൾക്കും ഉപനയനങ്ങൾക്കും ശവദാഹത്തിനും നിരോധനം ഏർപ്പെടുത്തി.
15 വയസ്സിനു മേലേയുള്ള എല്ലാവരും നിർബന്ധമായി ക്രിസ്തീയമതപ്രഘോഷണം കേട്ടിരിക്കണമെന്ന് നിയമമുണ്ടാക്കി.
കേൾക്കാത്ത പക്ഷം അവരെ ശിക്ഷിച്ചിരുന്നു.
1583 -ൽ അസ്സോൾനയിലെയും കുൺകോളിമിലെയും ഹൈന്ദവക്ഷേത്രങ്ങൾ പട്ടാളത്തെ ഉപയോഗിച്ചു തകർത്തു.
1578 മുതൽ 1588 വരെ ഇന്ത്യയിൽ ഉണ്ടായിരുന്ന ഫിലിപ്പോ സസ്സേറ്റി ഇങ്ങനെ എഴുതി: “ ഹിന്ദുക്കൾ അവരുടെ തന്നെ വിശുദ്ധഗ്രന്ഥങ്ങൾ വായിക്കുന്നതിനെ ക്രൈസ്തവപാതിരിമാർ വിലക്കുകയും വലിയ പിഴ ചുമത്തുകയും അവരുടെ മതാചാരങ്ങൾ ചെയ്യുന്നതിനെ തടയുകയും ചെയ്തു. അവരുടെ അമ്പലങ്ങൾ തകർക്കുകയും ജീവിതത്തിൽ വ്യാപകമായി ഇടപെടുകയും ചെയ്തതിനാൽ ആൾക്കാർ ധാരാളമായി നഗരം ഉപേക്ഷിച്ച് മറ്റിടങ്ങളിലേക്ക് രക്ഷപ്പെട്ടു. എപ്പോൾ വേണമെങ്കിലും തടങ്കലിൽ ഇടാവുന്ന, തങ്ങൾക്ക് യാതൊരു സ്വാതന്ത്ര്യവും ഇല്ലാത്ത, തങ്ങളുടെ ദൈവത്തെ ആരാധിച്ചാൽ പീഡനവും മരണവും ലഭിക്കുന്ന ഇടങ്ങളിൽ നിന്നും നാടുവിടുകയല്ലാതെ അവർക്കു വേറേ മാർഗ്ഗമുണ്ടായിരുന്നില്ല. ”
1620 -ൽ ഹിന്ദുക്കൾ വിവാഹചടങ്ങ് നടത്തുന്നതിനെ നിരോധിച്ചുകൊണ്ടുള്ള ഒരു ഉത്തരവ് പുറത്തിറക്കി.
കൊങ്കണി ഭാഷ ഉപയോഗിക്കുന്നത് തടയുവാനും പോർച്ചുഗീസ് ഭാഷ നിർബന്ധമായി ഉപയോഗിക്കുവാനും 1684 -ജൂണിൽ ഇറങ്ങിയ ഒരു ഉത്തരവ് പ്രകാരം നിയമം വന്നു.
നാട്ടുഭാഷ ആരെങ്കിലും ഉപയോഗിച്ചാൽ കനത്ത ശിക്ഷ നൽകുന്നതായിരുന്നു ആ നിയമം.
ആ നിയമത്തെ തുടർന്ന് അക്രൈസ്തവചിഹ്നങ്ങളും നാട്ടുഭാഷകളിൽ എഴുതിയ പുസ്തകങ്ങളും നശിപ്പിക്കാൻ ഉത്തരവായി.
മതദ്രോഹവിചാരകരുടെ ക്രൂരത നേരിട്ടുകണ്ടുബോധ്യപ്പെട്ടയാളായിരുന്നു ചാൾസ് ഡെല്ലൻ.
തന്റെ ഗോവയിലെ അനുഭവങ്ങളെക്കുറിച്ച് അദ്ദേഹം 1687 -ൽ L'Inquisition de Goa ( ഗോവയിലെ മതദ്രോഹവിചാരണകൾ ) എന്ന പേരിൽ ഒരു പുസ്തകം പുറത്തിറക്കി.
ക്രൈസ്തവപീഡനം ഗോവയിലെ ക്രൈസ്തവരെ പീഡിപ്പിച്ചത്
പാഷണ്ഡത ഇല്ലാതാക്കുക എന്നതായിരുന്നു മതദ്രോഹവിചാരണകളുടെ മുഖ്യമായ ലക്ഷ്യം.
അതിനാൽത്തന്നെ മതംമാറ്റിയ ക്രൈസ്തവർ തങ്ങളുടെ പൂർവ്വമതത്തിലെ രീതികൾ പിന്തുടരുന്നതിനെ മിക്കപ്പോഴും ഹിന്ദുക്കളോടും മുസ്ലീമുകളോടും ചെയ്തതിലും കൂടുതൽ ക്രൂരമായിട്ടാണ് മതദ്രോഹവിചാരകർ നേരിട്ടത്.
മുൻമതങ്ങളിലെ രീതി എന്തെങ്കിലും പിന്തുടരുന്നത് അക്രൈസ്തവവും നയവിരുദ്ധവുമാണെന്ന് പ്രഖ്യാപിക്കപ്പെട്ടു.
തിരിച്ച് സ്വമതത്തിലേക്ക് പോകുന്നതു തടയാനാണ് പ്രധാനമായും മതദ്രോഹവിചാരണകൾ നടത്തിയിരുന്നത്.
ഇതിന് ദൂരവ്യാപകങ്ങളായ ഫലങ്ങളാണ് പലപ്പോഴും ഉണ്ടായത്.
1736 -ൽ ഉണ്ടാക്കിയ നിയമങ്ങൾ പ്രകാരം 42 -ലേറേ ഹിന്ദു മതാചാരങ്ങൾ നിയമവിരുദ്ധമായി പ്രഖ്യാപിച്ചു.
അവയിൽ കുടുമ വയ്ക്കുന്നതും പൂണൂൽ ധരിക്കുന്നതും നമസ്തേ പറഞ്ഞു ഉപചാരം ചെയ്യുന്നതും, ചെരിപ്പിടുന്നതും, പള്ളിയിൽ കയറുമ്പോൾ ചെരിപ്പ് പുറത്ത് ഊരി വയ്ക്കുന്നതും വീടിന് മുൻപിൽ തുളസി നടുന്നതുമെല്ലാം ഉൾപ്പെട്ടിരുന്നു.
ഇത്തരം കാര്യങ്ങൾ നടപ്പിലാക്കിയിരുന്നത്, പരമ്പരാഗതമായ സാംസ്കാരികരീതികളായ വ്രതമെടുക്കുന്നത്, വീട്ടുമുറ്റത്ത് തുളസി നടുന്നത്, ആഘോഷങ്ങൾക്കും അലങ്കാരങ്ങൾക്കും പൂക്കൾ ഉപയോഗിക്കുന്നത്, വിവാഹം പോലുള്ള ചടങ്ങുകളിൽ അടക്കയും വെറ്റിലയും ഉപയോഗിക്കുന്നത് എന്നിവയെല്ലാം വേരോടെ പിഴുതെറിഞ്ഞുകൊണ്ട് ആയിരുന്നു (റോബിൻസൺ, 2000).
അടിച്ചൊതുക്കാനുള്ള നിയമങ്ങൾ, അമ്പലങ്ങളും മുസ്ലീം ആരാധനാലയങ്ങളും തകർക്കൽ, വിശുദ്ധഗ്രന്ഥങ്ങൾ കത്തിക്കൽ, പിഴകൾ, അനാഥരെ നിർബന്ധമായി മതംമാറ്റൽ എന്നീ രീതികളെല്ലാം ഉപയോഗിച്ചിരുന്നു.
മുറ്റത്ത് ഹൈന്ദവാചാരപ്രകാരം തുളസി നട്ടുവളർത്തുന്നത് മതദ്രോഹവിചാരണകൾ പ്രകാരം തടഞ്ഞിരുന്നു.
ദൂരവ്യാപകമായ പ്രത്യാഘാതമുണ്ടാക്കുന്ന മറ്റു ചില നിയമങ്ങൾ പാരമ്പര്യസംഗീതം നിരോധിച്ചതും ആഘോഷാവസരങ്ങളിലുള്ള സംഗീതം നിരോധിച്ചതുമൊക്കെയാണ്.
പകരം അവിടെ പാശ്ചാത്യസംഗീതമേ ഉപയോഗിക്കാൻ പാടുണ്ടായിരുന്നുള്ളൂ.
മതംമാറ്റത്തോടെ സ്വന്തം പേരും മാറ്റപ്പെടുന്നവർക്ക് അവരുടെ പഴയ പേര് ഉപയോഗിക്കാൻ അനുവാദമുണ്ടായിരുന്നില്ല.